Diari Oficial de la Generalitat Valenciana


Sumari del DOGV 1857, del 08-09-1992 (1992/825838)

ACORD de 28 d'agost de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament d'Orihuela.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   1857

Data del DOGV
:   08-09-1992

Secció del DOGV
:   ALTRES DISPOSICIONS

Número del document
:   1992/825838


Data del document
:   28-08-1992

Organisme emissor
:   Conselleria d'Administració Pública

Tipus de document
:   Acord

ACORD de 28 d'agost de 1992, del Govern Valenciá, pel qual declara la urgent ocupació dels bens i drets subjectes a expedient d'expropiació forçosa de l'Ajuntament d'Orihuela.  
El Govern Valencià, en la reunió del dia 28 d'agost de 1992, adoptà l'acord següent:  
L'Ajuntament d'Orihuela, després de l'aprovació del projecte d'obres i l'execució de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obertura del carrer Overía.  
Aquesta declaració d'urgent ocupació es justifica en el fet que l?obra està inclosa en el Pla Provincial d'Obres i Serveis per a l'any 1990 i no disposar dels terrenys suposaria perdre les subvencions atorgades.  
Sotmès l?expedient a informació pública, els afectats han presentat al·legacions, les quals han estat desestimades mitjançant el silenci administratiu.  
El tràmit del procediment es va substanciar d'acord amb la Llei d'Expropiació Forçosa i el seu reglament.  
Per aquesta raó i ateses les facultats que em confereix el Reial Decret 3318/1983, de 25 d'agost, de conformitat amb els articles 32 i 17 de l?Estatut d?autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA  
Primer  
Declarar la urgent ocupació dels béns i drets subjectes a l'expedient d'expropiació forçosa, instruït per l'Ajuntament d'Orihuela, per a l'execució del projecte d'obertura del carrer Overía.  
Llista de béns afectats  
Parcel·la de naturalesa urbana, amb ús de via pública, situada a Orihuela, de 87 m2 de superfície, identificada com a segregació de la finca matriu, propietat dels hereus del Sr. Juan Riquelme Nortes, els límits de la qual són: nord, camí barri de San Pedro; sud, la resta de la finca matriu; est, Sr. Blas Pagán García, i oest, molí de Bascuñana, senda pel mig.  
Segon  
Aquest acord es publicarà en el Diari Oficial de la Generalitat Valenciana, a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament d'Orihuela, al·legacions a l?efecte de corregir les possibles errades que s'hagen produït en la llista dels béns afectats per la urgent ocupació.  
València, 28 d'agost de 1992.  
El Conseller Secretari del Govern Valencià,   
EMERIT BONO I MARTINEZ